NAVODILA ZA DELO:

*Današnjo uro boš spoznaval(a) vreme in podnebje ter preveril(a) svoje znanje o gibanju Zemlje.*

1. Preberi besedilo v učbeniku na straneh 68-71 (Vreme in Podnebje).

Oglej si tudi pripadajoče slikovno gradivo. Oboje lahko večkrat ponoviš.

2. V zvezek napiši naslov **VREME IN PODNEBJE (68-71)**. Nato pod naslov prepiši povzetek snovi, ki ga najdeš na naslednji strani tega Wordovega dokumenta.

3. Reši vaji na strani 30 v delovnem zvezku.

(Pri vaji 1 lahko vremensko napoved izrežeš iz časopisa in nalepiš **ali** pa jo napišeš oziroma narišeš.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Udeleži se Videokonference za 6. b, ki bo v torek, 7. 4. 2020, ob 10.30.**

**Pred vstopom obvezno preberi navodila v dokumentu:**

**Videokonferenca GEO 6. b (TOR. 7. 4. 2020).**

\* Če se videokonference ne moreš udeležiti, potem lahko ustno odgovoriš na vprašanja v učbeniku na strani 64 (Ponovitev). Če pri odgovarjanju naletiš na kakšno težavo, mi piši na moj elektronski naslov: [martin.stinjek@os-sturje.si](mailto:martin.stinjek@os-sturje.si)

*\*\*\*\*\*\**

*• Če boš pri svojem delu naletel(a) na težave ali se ti bo porodilo kakšno vprašanje, mi piši na moj elektronski naslov:* [*martin.stinjek@os-sturje.si*](mailto:martin.stinjek@os-sturje.si)

*• Na zgornji elektronski naslov mi lahko pošlješ tudi svoje rešitve ali zapišeš kakšno drugo geografsko vprašanje / zanimivost / misel ...*



Povzetek snovi:

**VREME IN PODNEBJE**  
(68-71)

1. Vreme:

* Je trenutno stanje v ozračju v določenem kraju (lahko se hitro spreminja).
* Določajo ga: temperature, padavine, oblačnost, zračni pritisk in vetrovi.
* Znanost, ki proučuje vreme je meteorologija, oseba pa meteorolog.
* Pri napovedovanju vremena so nam v pomoč meteorološke postaje (hišice), računalniki in vremenski sateliti.

1. Podnebje:

* Je povprečno vreme v nekem kraju v daljšem časovnem obdobju (vsaj 30 let).
* Odvisno je od več dejavnikov: geografske širine, oddaljenosti od morja, nadmorske višine …
* Vpliva na: gostoto prebivalstva, način gradnje, gospodarstvo, rastlinstvo, živalstvo, način življenja …

1. Podnebne spremembe:

* Človek s svojim ravnanjem (onesnaževanjem) negativno vpliva na spreminjanje podnebja.
* Posledice so zaskrbljujoče: segrevanje ozračja (učinek tople grede), taljenje ledu, izginjanje določenih rastlin in živali, ujme ...

1. Klimogram:

* Je graf, ki pove značilnosti podnebja. Iz njega razberemo količino padavin in temperatur v posameznih mesecih.